Bundsschattministerium

Dat Bundsschattministerium weer en Ministerium vun de Bundsrepubliek Düütschland. Grünnt worrn is dat 1949 as Bundsministerium för Saken vun’n Marshallplaan. De Naam kummt dorvun, dat de Opgaav vun’t Ministerium toeerst mol dorin bestünn, de Saken vun’t European Recovery Program to regeln, dat in de Ümgangsspraak beter ünenr den Naam Marshallplaan bekannt is. In den Tosamenhang schüll dat vör allen mit de OEEC tosamenarbeiten, wat de Vörlöperorganisatschoon vun de hüütige OECD weer.

As de Marshallplann utlopen weer, is dat Ministerium 1953 in’n Rahmen vun’t Neebilln vun Bundskabinett ünner Adenauer in Bundsministerium för weertschoppliche Tosamenarbeit ümnöömt worrn (Wohrschau: nich verwesseln mit dat hüütige Bundsministerium för weertschopplich Tosamenarbeit un Entwickeln). Dat geev nu keen Middel mehr ut dat European Recovery Program, liekers weer de Opgaav ok wieterhen de Wedderopbo vun Europa, da dör den Krieg toschannen weer.

In’t Johr 1957 is de Naam noch mol ännert worrn in Bundsministerium för weertschopplichen Besitt vun’n Bund, bit dat 1961 to’n Amtsantritt vun Minister Lenz sien letzte Beteken as Bundsschattministerium kregen hett. 1969 is dat Ministerium denn oplöst worrn. Sien Opgaven weern to’n Deel op’t Bundsministerium för Finanzen överdragen, un to’n Deel op dat Bundsministerium för Weertschop.

Dat Ministerium harr sien Sitt de hele Tiet över in’t Huus Carstanjen in’n hüütigen Bonner Stadtbezirk Bad Godesberg.

 Bundsminister 1949 bit 1969 
 Nr. Naam  Levenstiet Partei Anfang vun de Amtstiet  Enn vun de Amtstiet  Bundsminister för Saken vun’n Marshallplaan 1 Franz Blücher  1896–1959 FDP 20. September 1949 	 20. Oktober 1953 Bundsminister för weertschoppliche Tosamenarbeit 1 Franz Blücher  1896–1959 FDP (bit 1956) FVP/DP (af 1956) 20. Oktober 1953	 29. Oktober 1957 Bundsminister för weertschopplichen Besitt vun’n Bund 2 Hermann Lindrath 1896–1960 CDU 29. Oktober 1957 27. Februar 1960 3 Hans Wilhelmi  1899–1970 CDU 4. Mai 1960 14. November 1961 Bundsschattminister 4 Hans Lenz 1907–1968FDP14. November 196119. November 1962 5 Werner Dollinger 1918–2008CSU 14. Dezember 196230. November 1966 6 Kurt Schmücker 1919–1996CDU1. Dezember 196621. Oktober 1969

 Beamtete Staatssekretären 
 1950–1952: Walther Gase 
 1957-1961: Hans Busch 
 1962-1963: Hans-Hellmuth Qualen  (FDP)
 1963-1965: Ludwig Kattenstroth 
 1966: Rolf Thiessen 
 1966-1968: Wolfram Langer 
 1968-1969: Rudolf Vogel (CDU)

 Kiek ok 
 Rieksschattministerium

Kategorie:Düütschland
Kategorie:Ministerium
Kategorie:Gifft dat nich mehr